1 100 Jarige Herdenking van die Groot Trek 1
150 Jarige Herdenking van die Groot Trek
Gevangenis wat Dateer uit 1881
100 Jarige Herdenking van die Groot Trek
Hierdie monument voor die stadsaal herdenk die eeufees van die Groot Trek (1836 - 1838) toe ongeveer 20 000 boere geëmigreer het uit die Kaapkolonie uit protes oor Britse beleid. Hulle het die Oranjerivier oorgesteek en die binneland oopgestel vir blanke nedersettings.
Voor die monument is hoefafdrukke asook voetspore in die sement. Die hoefafdrukke behoort aan Jakkals en Stryker, perde wat behoort het aan Kolonel NE van Rensburg. Die voetspore is die van oorlogsveteraan en rapportryer vir die Boeremagte, mnr. Louis Johannes Holtzhausen en sy vrou mev. MSE Holtzhausen (neé van der Merwe).
Hierdie monument staan op die plaas Welgelegen ongeveer 5 km buite die dorp op die Jagersfonteinpad. Dit is onthul op 1 Desember 1988. Dit is sigbaar van die pad af.
In die kerkhof kan die Burgermonument besoek word. Hierdie monument is opgerig ter nagedagtenis van die gesneuwelde soldate van die suidwestelike deel van die Republiek van die Oranje-Vrystaat gedurende die Anglo-Boereoorlog (1899 - 1902).
Hierdie ou woonhuis verskyn op van die eerste foto's van die dorp. Dit is geleë te Oosburgerstraat 12, Fauresmith, en is op 19 Mei 1989 tot 'n Nasionale Gedenkwaardigheid verklaar.